Source: https://curia.europa.eu/jcms/jcms/Jo2_7019/hu/
Timestamp: 2017-05-27 04:27:07+00:00

Document:
CURIA - Látogatások - az Európai Unió Bírósága
nyomtatás Látogatások
Az Európai Unió Bírósága minden évben hozzávetőleg 4000 jogászt fogad Luxembourgban: nemzeti bíróságok bíráit, ügyvédeket, egyetemi oktatókat, vállalati jogászokat stb. A programok lehetővé teszik e jogászok számára, hogy elmélyítsék az uniós igazságszolgáltatási intézménnyel és ítélkezési gyakorlattal kapcsolatos ismereteiket. A Bíróság továbbá minden évben hozzávetőleg 10 000 egyéb látogatót (többségükben jogászhallgatókat) fogad. A szeminárium-és látogatásszervezési szolgálat által szervezett látogatások ingyenesek, és azok lebonyolítására az Európai Unió valamennyi hivatalos nyelvén lehetőség van. A Bíróság csak az ítélkezési időszakokban látogatható. - Egyéni látogatók / Turistacsoportok - Az épületek és műalkotások idegenvezetés keretében történő megtekintése (Art’ tour)- Látogatócsoportok / Programtípusok - Szemináriumok- Az Európai Unió Bíróságára történő látogatás iránti kérelem / My Visit - A bírósági látogatás általános feltételei- Elérhetőség - Látogatások - Cím és térkép Egyéni látogatók / Turistacsoportok Ha valaki egyéni látogatóként szeretne részt venni a Bíróság vagy a Törvényszék valamelyik nyilvános tárgyalásán, kérjük, a látogatók részére fenntartott bejáratnál (térkép) jelenjen meg, és hozza magával személyazonosító igazolványát, útlevelét vagy jogosítványát annak érdekében, hogy belépőkártyát kaphasson. A nyilvános tárgyalások általában 9 óra 30 perckor kezdődnek. Azt tanácsoljuk, hogy a látogatók legkésőbb 15 perccel a tárgyalás kezdete előtt jelenjenek meg. A rendelkezésre álló helyek száma korlátozott, előzetes foglalásra pedig nincs lehetőség. A tárgyalás során a látogatóknak be kell tartaniuk a Bíróság biztonsági előírásait és magatartási szabályait. Előzetes bejelentkezésre nincs szükség. A tárgyalás kiválasztása érdekében kérjük, tekintse meg a tárgyalási jegyzéket. Felhívjuk látogatóink figyelmét, hogy Luxembourg város idegenforgalmi irodája hétvégenként és az ítélkezési szünetek idején idegenvezetést szervez a Bíróságon. E látogatásokra a tervezett időpont előtt 4 héttel az alábbi címen lehet jelentkezni: Syndicat d'Initiative et de Tourisme - 30, Place Guillaume II, L-1648 Luxembourg, B.P. 181 - L-2011 Luxembourg, Tel.: +352 22 28 09 - Fax: +352 46 70 70 - E-mail: guides@lcto.lu - http://www.lcto.lu/. Az épületek és műalkotások idegenvezetés keretében történő megtekintése (Art’ tour) Az Európai Unió Bírósága a tagállamok hozzájárulásainak köszönhetően az európai művészeti örökség részét képező műalkotás-gyűjteménnyel rendelkezik. A Bíróság 2008-ban felavatott új épülete megfelelő teret biztosított e gyűjtemény méltó körülmények közé helyezéséhez és lehetővé tette, hogy azt adományok vagy kölcsönzések útján újabb alkotásokkal gazdagítsuk. A Bíróság Látogatásszervezési szolgálata rendszeres időközönként ingyenes idegenvezetéseket szervez, amelyek során megtekinthetők a Bíróság műalkotásai és épületei. E látogatásokat előre meghatározott beosztás szerint, angol, francia vagy német nyelven, egyszerre legfeljebb 35 látogató számára szervezzük. Ezzel összefüggésben kérjük az érdeklődőket, hogy a jelentkezési formanyomtatvány segítségével legalább 2 munkanappal előre jelentkezzenek be. Mindazon látogatókat, akiknek a jelentkezését visszaigazoltuk, kérjük, hogy a látogatók részére fenntartott bejáratnál (térkép) jelenjenek meg, és hozzák magukkal személyazonosító igazolványukat. A Látogatásszervezési szolgálathoz benyújtott kérelem alapján további, kizárólag csoportos idegenvezetések szervezhetők legalább 10 résztvevőből álló csoportok részére (kapcsolatfelvételre szolgáló formanyomtatvány). Látogatócsoportok / Programtípusok Az alábbi listáról választhatóak ki az érdeklődési körének, a jogi ismereteinek, valamint az időbeosztásának leginkább megfelelő programok. A Bíróság / Törvényszék előtti tárgyalás, amelyet az adott ügy bemutatása előz meg (általában keddi, szerdai és csütörtöki napokon 8:20-tól 11:30-ig; hozzávetőleg háromórás program) A Bíróság / Törvényszék általános bemutatása (45 perc) A jogász-nyelvész hivatás bemutatása (45 perc) A könyvtár bemutatása (30 perc) Az épületek megtekintése csoportvezető kíséretében (45 perc) Az egyes programokat a „My Visit” alkalmazáson keresztül kitöltendő kérdőívben lehet kiválasztani (lásd: „My Visit” fejezet). Az anyagi és személyzeti erőforrások függvényében a Látogatásszervezési szolgálat igyekszik a lehető legnagyobb mértékben tiszteletben tartani az Ön választását. Szemináriumok - Igény esetén jogászcsoportok számára lehetőség van többnapos, a látogatók érdeklődési köréhez még jobban illeszkedő szemináriumok szervezésére is. Az Európai Unió Bíróságára történő látogatás iránti kérelem / My Visit A szeminárium-és látogatásszervezési szolgálat kizárólag csoportok részére (7-35 fő) szervez látogatásokat. Az egyéni látogatók vagy a turistacsoportok tekintetében a vonatkozó fejezetben találnak információkat. A Bíróságra történő látogatás iránti kérelem benyújtása előtt, kérjük, olvassa el figyelmesen a jelentkezés feltételeit és a szervezéssel kapcsolatos tudnivalókat. A látogatás iránti kérelem benyújtásához, kérjük, használja a My Visit alkalmazást. Ezen keresztül van lehetőség a látogatás iránti kérelem on-line benyújtására. E célból érvényes e-mail címre van szükség. A My Visit alkalmazásban saját internetes felület létrehozását követően benyújthatja vagy módosíthatja a látogatás iránti kérelmét, továbbá: létrehozhatja látogatócsoportjait a későbbi látogatásokhoz való ismételt felhasználás céljából, egy kérelem benyújtása előtt megtekintheti a szabad látogatási időpontokat, látogatástípust választhat. A kérelem benyújtását követően a saját internetes felületen: nyomon követheti a látogatás iránti kérelem kezelését, véglegesítése előtt módosíthatja a látogatás iránti kérelme egyes adatait, megtekintheti vagy kinyomtathatja a látogatási dossziéjával kapcsolatos szövegeket, megőrizheti a Bíróságon tett valamennyi látogatásával kapcsolatos adatokat. Amennyiben a My Visit alkalmazás használata során probléma merülne fel, a „?”-re kattintva elolvashatja az Interneten rendelkezésre álló használati útmutatót vagy használja a kapcsolatfelvételre szolgáló formanyomtatványt. My Visit Amennyiben nincs e-mail címe, kattintson az Elérhetőségre. A jelentkezés feltételei A Bíróság tevékenységének sajátossága miatt a látogatók közül előnyt élveznek a gyakorló jogászokból és joghallgatókból álló csoportok. A résztvevők minimális életkora 18 év. Nem egyetemi szintű képzésben részt vevő diákcsoportokra vonatkozó kérelmek esetében kérjük, forduljanak a Látogatásszervezési szolgálathoz (kapcsolatfelvételre szolgáló formanyomtatvány). Tekintettel a jogászok és a joghallgatók Bírósággal kapcsolatos nagy érdeklődésére, kérjük, hogy a látogatási kérelmet legalább öt vagy hat hónappal előre nyújtsák be. A látogatócsoportoknak legalább 7 főből kell állniuk, azonban a résztvevők száma nem haladhatja meg a 35 főt. Ha a csoport tervezett létszáma ettől eltérő, kérjük, forduljanak a szeminárium- és látogatásszervezési szolgálathoz (kapcsolatfelvételre szolgáló formanyomtatvány). Kérjük, hogy a látogatócsoport felelőse nyújtson be egy előzetes foglalási kérelmet. A szervezéssel kapcsolatos tudnivalók Kérjük, hogy a látogatócsoport felelőse legkésőbb két héttel a látogatás előtt a My Visit alkalmazáson keresztül küldje meg a látogatók listáját, feltüntetve születési idejüket. A Látogatásszervezési szolgálat a programjavaslatot hozzávetőleg két héttel, a végleges programot pedig hozzávetőleg egy héttel a látogatás előtt közli a kapcsolattartó személy My Visit internetes felületén keresztül. A látogatás napján kérjük, hogy a látogatócsoport a programban megjelölt bejáratnál és a megadott időpontban jelenjen meg. Kérjük, legyenek különösen pontosak. Felhívjuk a látogatók figyelmét, hogy Luxemburgban az utakon nagy a forgalom, ami miatt reggelenként az autópályákon és a fővárosban gyakoriak a forgalmi torlódások. A Bíróság bejáratánál a szeminárium-és látogatásszervezési szolgálat egy csoportvezetője fogadja a látogatócsoportokat. E személy a bírósági látogatás során mindvégig a csoporttal marad, és segíti a tájékozódást. A csoportfelelősnek szintén végig a csoporttal kell maradnia és segítenie kell a csoportvezetőt. Minden látogatónak magával kell hoznia személyazonosító igazolványát, útlevelét vagy jogosítványát. Főszabály szerint a Bíróság önkiszolgáló étterme vagy kávézója a személyi állomány számára van fenntartva. Kérjük a csoportfelelőst, hogy a Bíróságon tett látogatás végén töltse ki a látogatás értékelésére szolgáló formanyomtatványt. e-Curia
eNq1V9ty2jAQfc9XePweX0hSIGPItDRp6STTlIRp3xhhL1hUkRxdCPTrKxsIpmOnQaA3W6s5uzray1F0tXgizhy4wIx23NALXAdozBJMpx13+Hhz2nKvuifRDM1ReVvTC0YtvTcmSIiOm5u9MSAqvF93t59BAwB3uydOxMYziOXOPiUx8b4ikd6hLN/jRHOGE+cJZMqSjpspWaw6kZBch9HNGJeI9JCEKePLyF8vl7fMRmfl9cjPEd8BjcVPxn+LDMVwz9kcJ5BU4k8QEWDkYfKS3COZ9umEVSL731hj1AzCtp8q38jDy+YENcycGzIzFMBvEZ3aI6bHqISFzPmp5mYWPwnD6O+LpLEUu8qpYTEi1ZynanQzMALm8PwAfE7gDVISLDKClt5MZKY+fijgy4fit9IHTjqbtDRyMUYChpxUkyNldun74UXLCz80vcZ56IWNs8tW0A6K+/ZND2UvmzgIprhuEXXQRdwHF7JuRpgm7EUcOVt1MSCOtBm47riWSiJWnAOVb3bpg3JqU9IbD5bOgUWf3nCdSt8nE1zTUyVXZuBZ6R52kd8zJmvhy4W7A6sNiHO03MEluqd7q+J3HQJ0KlM90TdIax86EWHRcYPX5TcvsbC/klD8FH7XUW8tkb866L6jiNvs5D2mqKxJWcM+jkVPLtaZikFYCh7N0GIAz/1q3I/aqqOQp8FpeN6+aF20G42m/jpEDhQzz1rlDUp91pqTT6vZZFMZoJqxmiqzrlH0vRp1F7bNlG9czs9KbNM5nN/eI9dPAaLx/+GXKkL8/Q6vxodCKFMlcpyxrinRRapAyOGgX69MDtZ1WlDX6rr9SdNo74r6aBxVv5L2D1zrBDUmOEZSP1VtiR1rUnNlqAT9cv1oOou24Vprq71d/WfJz7pG1m+k44oznfH/fXsd8CAdbpWGJXL+MFqtV1cFYSqHr/cMc6vxIj8XnN2Tv55E9eI=s6fzhaheanKHijgw

References: Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság